**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Ev və vəhşi quşlardan alınmış yumurtaların Azərbaycan Respublikasına idxalına dair**

**BAYTARLIQ TƏLƏBLƏRİ**

Hazırkı tələblərin qüvvəsi yeyinti sənayesində işlənilmə və istifadə məqsədilə idxal edilən quşların yumurtalarına şamil edilir:

Toyuq fəsiləsi;

- toyuqlar: ev, bütün növlər və cinslər, həmçinin;

- firəngtoyuğu;

- hind xoruzu;

- qırqovullar;

- bildirçinlər;

- tovuz;

- kəkliklər;

- qarabağırlar;

ev qazları;

ördəklər;

dəvəquşular;

emular;

nandular;

Azərbaycan Respublikasına idxala yoluxucu xəstəliklərdən azad təsərrüfatlardan və inzibati ərazilərdən olan, yuxarıda sadalanmış, quş qripinin bütün növlərinə qarşı peyvənd olunmamış quş növlərinin kliniki cəhətdən sağlam cücələrinə və inkubasiya yumurtalarına icazə verilir:

- bütün növlər - son 12 ay ərzində inzibati ərazidə (ştat, əyalət, torpaq, dairə və s.) – Nyukasl xəstəliyindən, yüksək patogenli quş qripi (hemaqlütinin istənilən altnövü) və aşağı patogenli (hemaqlütinin 5, 7, 4, 6, 9 altnövləri);

- toyuqlar fəsiləsinin nümayəndələri – son 12 ay ərzində təsərrüfatda – ornitoz (psittakoz), paramiksoviruslu infeksiya (PMV-2), toyuqların infeksion bronxiti, infeksion larinqotraxeit, infeksion ensefalomielit, hind toyuqlarının rinotraxeiti;

- qazlar və ördəklər - son 12 ay ərzində təsərrüfatda – ornitoz, ördəklərin qripi (taunu), Derji xəstəliyi, ördəklərin viruslu hepatiti;

- dəvəquşular, emu və nandular – qarayara, salmonellyoz, Born xəstəliyi.

Toyuq və hind toyuqlarının ana sürüləri seroloji pulloroz antigeni ilə müayinə olunmalıdır. Bu zaman müsbət reaksiya verən quşlar aşkar edilməməlidir.

Təsərrüfatlarda toyuq və hind toyuqlarının ana sürülərinə yem hazırlanan zaman gövşəyən heyvanların orqanları və toxumalarından istifadə edilmiş heyvan mənşəli yemlər verilməməlidir. Tərkibində gen mühəndisliyinin üsulları və ya digər genetik cəhətdən modifikasiya edilmiş mənbələr vasitəsilə istehsal edilmiş xammal tərkibli yemlərlə yemləndirilməmiş olmalıdır.

Yumurtalar yuxarıda göstərilmiş, baytarlıq tələblərinə cavab verən quşlardan alınmalıdır.

Yumurtalar yumurtalamadan sonra 2 saatdan gec olmamaqla və bilavasitə idxalçıya göndərilməzdən öncə ixracatçı ölkədə qəbul edilmiş üsullarla dezinfeksiya edilməlidir.

Yumurtalar birdəfəlik istifadə üçün taralarda tədarük olunur.

Nəqliyyat vasitələri ixracatçı ölkədə qəbul edilmiş qaydalara uyğun işlənilir və hazırlanır.

Hazırkı tələblərdə göstərilmiş şərtlərin yerinə yetirilməsi diaqnostik müayinələrin və peyvəndlərin aparıldığı tarixlərin göstərildiyi ixracatçı ölkənin dövlət baytar həkimi tərəfindən imzalanmış, ona aydın olan dildə və beynəlxalq dildə tərtib olunmuş baytarlıq sertifikatları ilə tam təsdiq olunmalıdır.

Yumurtaların Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsizliyi Agentliyindən icazənin alınmasından sonra mümkündür.